
_START_ARTICLE_
Samlet fertilitet
_START_SECTION_
Definition
_START_PARAGRAPH_
Samlet fertilitet er det antal børn, som 1000 kvinder ville føde i aldrene fra 15 til 50 år, hvis ingen af dem døde, og hvis de hvert år fik netop så mange børn som angivet ved aldersbetinget fertilitetskvotient for den pågældende alder._NEWLINE_Samlet fertilitet beregnes nogle gange pr. kvinde i stedet for som angivet her pr. 1000 kvinder._NEWLINE_Beregningen af samlet fertilitetskvotient foregår ved at summere den aldersbetingede fertilitetskvotient for herefter at gange denne med 5, som er aldersintervallerne, hvori den aldersbestemte fertilitetskvotient beregnes.